Karmen Viikmaa

Karmen Viikmaa (sündinud 3. juulil 1983http://vaadeldaja.blogspot.com/2009/06/juulikuu-sunnipaevad.htmlhttp://www.inforegister.ee/juhatuse-liikme-otsing/results/Page-2?juhLiige=Karme) on eesti semiootik ja maletaja.

2009. aastal sai Viikmaa Tartu Ülikoolis magistrikraadi semiootikas väitekirjaga "Malelise mõtlemise modelleerimine seoses otsustusprotsessiga" (juhendaja Irina Avramets). Selles käsitles ta malet otsustusprotsessi mudelina ning selle seoseid mitme teadusharuga. Viikmaa järgi modelleerib maleline mõtlemine igapäevast mõtlemist ning selle omadused kuuluvad teadusliku, kunstilise ja filosoofilise mõtlemise jagatud valdkonda, mis on keskendunud probleemide lahendamise meetoditele."Ülevaade 2008/2009. õppeaastal kaitstud seminari-, bakalaureuse- ja magistritöödest" Hortus Semioticus 4/2009 Samal aastal astus ta Tartu Ülikooli majandusteaduskonna doktorantuuri, kus tema uurimisvaldkonnaks on finantskriisi ülekandumine ja nakkuslikkuse fenomen.

Karmen Viikmaa õppis algklassides malepedagoog Jakob Kiige käe all. Ta tuli toona kaks korda Lääne-Virumaa malemeistriks ja jõudis 2009. aastal Eesti malemeistrivõistluste finaali"Karmen Viikmaa jõudis Eesti malemeistrivõistluste finaali" Virumaa Teataja, 02.02.2009. 2011. aastal võitis ta Tartu Ülikooli meistrivõistlused males naiste arvestuses, tulnud mitu korda naiste arvestuses nii klassikalise kui ka kiirmale ja välkmale Tartu meistriks."Ülikooli parim maletaja on Andres Kuusk" UT, 01.06.2011 Rahvusvahelistel Paul Kerese mälestusvõistlustel 2012. aasta alguses saavutas ta 21. koha.21st Keres Memorial 20122015. aastal saavutas Karmen Viikmaa Eesti meistrivõistlustel tavamales III koha. Samuti tuli ta 2015. aasta välkmale Eesti meistrivõistlustel III kohale.   

2015. aastal oli ta Tartu ja Tartumaa parima maletaja auhinnanominent.   

Eesti Kaitseliidu meister naiste arvestuses ja II koht üldarvestuses 2015.    

Viikmaa on töötanud Rakvere linnavalitsuse välissuhete spetsialistina"Mõne reaga" Kuulutaja, 19.05.2006. Alates 25. juulist 2011 kuni 2015. aasta lõpuni töötas ta Tartu linnavalitsuses avalike suhete osakonna maine- ja turismiteenistuse juhatajana.Karmen Viikmaa Tartu linnavalitsuse kodulehel Ta on sihtasutuse Tartumaa Turism nõukogu liige.

Alates 2011. aastast tegutseb K. Viikmaa, A. Tederi ja P. Sanderi eestvedamisel Tartu Ülikooli Investeerimisklubi, mille raames korraldatakse loenguid ja seminare oma ala ekspertide ja investeerimishuviliste vahel.

2019. aastal mõistis Tartu maakohus Viikmaa süüdi kelmustes, dokumendi võltsimises ja võltsitud dokumentide kasutamises. Kohtuotsus ei ole jõustunud.

Viited

Kirjandus
 Karmen Viikmaa "Elu tõlgendamise mitmekesisusest" Akadeemia 11/2007, lk 2381-2391

Välislingid
 Karmen Viikmaa FIDE kodulehel
 Meelis Lainvoo "Kulturoloog mõistab suhelda" Virumaa Teataja, 4. veebruar 2006
 Karmen Viikmaa "Virumaa lugu II: enese lõputu otsimine" Virumaa Teataja, 17. november 2006
 "Karmen Viikmaa jõudis Eesti malemeistrivõistluste finaali" Virumaa Teataja, 2. veebruar 2009
 Aarne Mäe "Males ega elus käike tagasi ei võeta" Virumaa Teataja, 22. veebruar 2009
 "Ülevaade 2008/2009. õppeaastal kaitstud seminari-, bakalaureuse- ja magistritöödest" Hortus Semioticus 4/2009
 Andres Kuusk, Tiiu Paas, Karmen Viikmaa "Financial contagion of the 2008 crisis: is there any evidence of financial contagion from the US to the Baltic states" Eastern Journal of European Studies, Vol 2, Issue 2, December 2011, pp 61-76
 Karmen Viikmaa, Andres Kuusk "Finantskriis Eesti males - põhjused Eesti Maleliidus või Eesti majanduses?"

Kategooria:Eesti naismaletajad
Kategooria:Eesti semiootikud
Kategooria:Tartu Ülikooli sotsiaalteaduskonna vilistlased
Kategooria:Sündinud 1983